ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση του Συμβούλιου σχετικά με την πρόταση οδηγίας που τροποποιεί τις οδηγίες 89/48/ΕΟΚ και 92/51/ΕΟΚ σχετικά με το Γενικό σύστημα αναγνώρισης των επαγγελματικών τίτλων και συμπληρώνει τις οδηγίες 77/452/EOK, 77/453/EOK, 78/686/EOK, 78/687/EOK, 78/1026/EOK, 78/1027/EOK, 80/154/EOK, 80/155/EOK, 85/384/EOK, 85/432/EOK, 85/433/EOK και 93/16/EOK σχετικά με τα επαγγέλματα του νοσοκόμου υπευθύνου για γενική περίθαλψη, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού

ΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την

Κοινή θέση του Συμβούλιου σχετικά με την πρόταση οδηγίας που τροποποιεί τις οδηγίες 89/48/ΕΟΚ και 92/51/ΕΟΚ σχετικά με το Γενικό σύστημα αναγνώρισης των επαγγελματικών τίτλων και συμπληρώνει τις οδηγίες 77/452/EOK, 77/453/EOK, 78/686/EOK, 78/687/EOK, 78/1026/EOK, 78/1027/EOK, 80/154/EOK, 80/155/EOK, 85/384/EOK, 85/432/EOK, 85/433/EOK και 93/16/EOK σχετικά με τα επαγγέλματα του νοσοκόμου υπευθύνου για γενική περίθαλψη, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού

1. ιστορικο του φακελου

Με επιστολή της της 3ης Δεκεμβρίου 1997, η Επιτροπή διαβίβασε στο Συμβούλιο μια πρόταση οδηγίας που τροποποιεί τις οδηγίες 89/48/EOK και 92/51/EOK σχετικά με το Γενικό σύστημα αναγνώρισης των επαγγελματικών τίτλων και συμπληρώνει τις οδηγίες 77/452/EOK, 77/453/EOK, 78/686/EOK, 78/687/EOK, 78/1026/EOK, 78/1027/EOK, 80/154/EOK, 80/155/EOK, 85/384/EOK, 85/432/EOK, 85/433/EOK και 93/16/EOK σχετικά με τα επαγγέλματα του νοσοκόμου υπευθύνου για γενική περίθαλψη, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού (COM(1997) 638 - 1997/0345/COD) [1].

[1] ΕΕ C 28 της 26.1.1998, σ. 1.

Το Ευρωπαϊκό Κοινοβούλιο εξέδωσε τη γνώμη του σε πρώτη ανάγνωση στις 2 Ιουλίου 1998 [2].

[2] ΕΕ C 226 της 20.7.1998, σ. 26.

Η Οικονομική και Κοινωνική Επιτροπή εξέδωσε τη γνώμη της στις 27 Μαΐου 1998 [3].

[3] ΕΕ C 235 της 27.7.1998, σ. 53.

Το Συμβούλιο εξέδωσε κοινή θέση στις 20 Μαρτίου 2000.

2. αντικειμενο τησ προτασησ τησ επιτροπησ

Η πρόταση οδηγίας αποσκοπεί στα εξής:

- υλοποίηση των συστάσεων της ομάδας SLIM « αναγνώριση των διπλωμάτων », διευκολύνοντας την ενημέρωση των καταλόγων διπλωμάτων, πιστοποιητικών και άλλων τίτλων που ενδέχεται να αποτελέσουν αντικείμενο αυτόματης αναγνώρισης.

- Με την ευκαιρία αυτή, εισαγωγή άλλων τροποποιήσεων, συχνά τεχνικής φύσης, που αποσκοπούν στη βελτίωση της νομικής ασφάλειας ή στη διευκόλυνση της ερμηνείας των σχετικών οδηγιών και τη βελτίωση της λειτουργίας τους.

3. σχολια σχετικα με την κοινη θεση

3.1. Γενικές παρατηρήσεις

Το Συμβούλιο ενέκρινε ομόφωνα την πρόταση της Επιτροπής, εισάγοντας πολλές τροποποιήσεις που αποβλέπουν στην ενίσχυση της ελεύθερης κυκλοφορίας των προσώπων. Επαναλαμβάνοντας την εξέταση της κατάστασης των ειδικευμένων νοσοκόμων, την οποία είχε αρχίσει κατά την εξέταση των μεταβατικών οδηγιών των σχετικών με την αμοιβαία αναγνώριση των επαγγελματικών τίτλων, το Συμβούλιο αποφάσισε να μην προβλέψει ειδική διάταξη στην παρούσα πρόταση οδηγίας που υπέβαλε η Επιτροπή.

3.2. Συνέχεια που δόθηκε στις τροπολογίες που είχε προτείνει το Ευρωπαϊκό Κοινοβούλιο κατά την πρώτη ανάγνωση

Το Συμβούλιο δεν αποδέχθηκε καμία από τις τροπολογίες που είχε προτείνει το Ευρωπαϊκό Κοινοβούλιο κατά την πρώτη ανάγνωση. Η Επιτροπή δεν είχε τροποποιήσει την αρχική πρότασή της.

3.3. Τροποποιήσεις που εισήχθησαν κατά τη συζήτηση στο Συμβούλιο

3.3.1. Γενικό σύστημα αναγνώρισης των επαγγελματικών τίτλων

Το Συμβούλιο διατύπωσε ορισμένες διευκρινίσεις που τείνουν προς μεγαλύτερη σαφήνεια, βελτίωση της νομικής ασφάλειας και ενίσχυση της αποτελεσματικότητας των οδηγιών 89/48/EOK και 92/51/EOK.

Το Συμβούλιο διατύπωσε πολλά στοιχεία όσον αφορά τον ορισμό της νομοθετικά κατοχυρωμένης εκπαίδευσης. Στα στοιχεία αυτά, προβλέπεται ότι ο κύκλος σπουδών τον οποίο αφορά ο ορισμός αυτός θα πρέπει να έχει ελάχιστη διάρκεια τριών ετών και επεκτείνονται στις οδηγίες 89/48/EOK και 92/51/EOK διατάξεις που περιλαμβάνονται σε άλλες οδηγίες σχετικές με την αμοιβαία αναγνώριση των επαγγελματικών τίτλων έτσι ώστε να διευκολυνθεί η απόδειξη της χρηματοοικονομικής ικανότητας εφόσον αυτή απαιτείται για την πρόσβαση σε ένα νομοθετικά κατοχυρωμένο επάγγελμα.

Το Συμβούλιο ενίσχυσε επίσης την υποχρέωση των αρμοδίων αρχών να λαμβάνουν υπόψη τις γνώσεις που έχει αποκτήσει ο μετανάστης κατά την επαγγελματική του εμπειρία. Ο μετανάστης θα μπορεί έτσι να αποδεικνύει ότι οι γνώσεις που έχει αποκτήσει κατά την επαγγελματική του εμπειρία μπορούν να καλύψουν, στο σύνολό τους ή κατά ένα μέρος, τις ουσιαστικές διαφορές μεταξύ του διπλώματος και του τίτλου που έχει αποκτήσει.

Τέλος, το Συμβούλιο προβλέπει την επιτάχυνση της εφαρμογής των τροποποιήσεων των Παραρτημάτων Γ και Δ της οδηγίας 92/51/EOK.

3.3.2. Κλαδικές οδηγίες για την αμοιβαία αναγνώριση των διπλωμάτων

Το Συμβούλιο βελτίωσε την προστασία της κατάστασης του κατόχου διπλώματος που έχει αποκτηθεί στο εξωτερικό της Ευρωπαϊκής Ένωσης. Προβλέπει, πράγματι, την υποχρέωση εξέτασης του διπλώματος αυτού σε προθεσμία τριών μηνών.

Εξάλλου, επιτάχυνε τη διαδικασία αναγνώρισης όλων των διπλωμάτων, με την κατάργηση της υποχρέωσης για αιτιολόγηση των αποφάσεων εφόσον αυτές είναι ευνοϊκές για τον αιτούντα.

Επιπλέον, στην περίπτωση των ιατρικών ή οδοντιατρικών ειδικεύσεων που δεν μπορούν να αποτελέσουν αντικείμενο αμοιβαίας αναγνώρισης αλλά αναγνώρισης σε ατομική βάση, το Συμβούλιο επέβαλε στις αρμόδιες αρχές την υποχρέωση να λαμβάνουν υπόψη όχι μόνο την εξειδικευμένη εκπαίδευση που έχει αποκτήσει ο αιτών, όπως προβλεπόταν ήδη από τις οδηγίες, αλλά και τη διαρκή εκπαίδευση που έχει ενδεχομένως αποκτήσει ο αιτών.

Τέλος, σε συμφωνία με την πρόταση της Επιτροπής για τακτοποίηση της κατάστασης ορισμένων οδοντιάτρων και φαρμακοποιών, το Συμβούλιο θέσπισε μια διάταξη που επιτρέπει την τακτοποίηση της κατάστασης ορισμένων ειδικευμένων ιατρών και των νοσοκόμων του ψυχιατρικού τομέα, με την προϋπόθεση ότι το επίπεδο κατάρτισής τους ανταποκρίνεται στις απαιτήσεις της εν λόγω κλαδικής οδηγίας.

3.4. Θέση της Επιτροπής σχετικά με τις τροποποιήσεις που εισάγει το Συμβούλιο

Η Επιτροπή δέχεται τις τροποποιήσεις που προέκυψαν από τις εργασίες του Συμβουλίου.

4. συμπερασματα

Η Επιτροπή θεωρεί ότι η κοινή θέση συμπληρώνει καταλλήλως την πρόταση οδηγίας που υπέβαλε η Επιτροπή.